[bookmark: _GoBack]SVI: Moj Isuse, želim te radovati. Dajem ti svoju volju. Dajem ti svoju ljubav. Ti si tu u Sakramentu da bi bio hrana naših duša i gospodar naših srdaca.
SVEĆENIK ili P1: Dođi moj Isuse! Dođi! Čeznem da te primim u svoje srce, da postaneš vladar moje volje. Sav se predajem tvojoj ljubavi, 
Potpuno me odvoji od svega onoga što sam ja, što nisi Ti.
DIVNOJ DAKLE
BLAGOSLOV PRESVETIM SAKRAMENTOM
POHVALE BOŽJEM IMENU:
[bookmark: _Hlk240990721]BLAGOSLOVLJEN BUDI BOG
BLAGOSLOVLJENO NJEGOVO SVETO IME
BLAGOSLOVLJEN ISUS KRIST PRAVI BOG I PRAVI ČOVJEK
BLAGOSLOVLJENO IME ISUSOVO 
BLAGOSLOVLJENO PRESVETO SRCE ISUSOVO
BLAGOSLOVLJENA PREDRAGOCIJENA KRV ISUSOVA
BLAGOSLOVLJEN ISUS U PRESVETOM OLTARSKOM SAKRAMENTU
BLAGOSLOVLJEN DUH SVETI UTJEŠITELJ
BLAGOSLOVLJENA VELIKA BOGORODICA PRESVETA DJEVICA MARIJA
BLAGOSLOVLJENO SVETO I BEZGREŠNO NJEZINO ZAČEĆE
BLAGOSLOVLJENO NJEZINO SLAVNO UZNESENJE
BLAGOSLOVLJENO IME MARIJE DJEVICE I MAJKE 
BLAGOSLOVLJEN SVETI JOSIP NJEZIN PREČISTI ZARUČNIK
BLAGOSLOVLJEN BOG U SVOJIM ANĐELIMA I SVOJIM SVECIMA. AMEN!
PJESMA: 
Ti plaštem nas zaogrni, zaštiti nas od zla, o, Gospo Triput Divna, ti tvrđo stamena. Ti saveza novog barko sve bure ćeš svladati, pobijedit ćeš doba svako i nećemo stradati.
Mi slavimo ti ime, o, Majko divna si, sveudilj Djevo čista, k'o sunce blistaš ti. Ti svjetlo si nama jarko, svu tminu ćeš svladati, pobijedit ćeš doba svako i nećemo stradati.
U ljubavi s predanjem nek' srca plamte sva, nek' schönstattska pobožnost procvate posvuda. Tad iskrena vjera lako sve sumnje će svladati, pobijedit će doba svako i nećemo stradati.
Ti plaštem nas zaogrni, Kraljice preblaga, o, Gospo Triput Divna, sve brani, štiti nas! Poslanje je naše jako, sve kušnje će svladati, pobijedit će doba svako i nećemo stradati.

Listopad, 2026.  
APOSTOLI KRALJICE BUDUĆNOSTI
PJESMA: 
Najljepše riječi, najljepše note,
pjevamo tebi Kraljice naša,
jer mi smo jeka tvoje dobrote,
duša se naša tobom zanaša.
Budi nam Majka ti, 
tvoja smo dječica,
nosimo krunu ti mi, budi nam Kraljica. 2x
P1: Pozdravljamo te, Triput Divna Majko, Kraljice i Pobjednice Schönstattska! U ovom mjesecu sjećamo se osnutka u Maloj Kapelici u Schönstattu, gdje je naš utemeljitelj otac J. Kentenich s tobom sklopio Savez ljubavi dajući nam tako milostan primjer kako i mi možemo biti tvoje male Marije i Apostoli kakve ti želiš.
SVI: Molimo te, draga naša Majko, izmoli nam darove Duha Svetoga da slijedimo put našeg utemeljitelja J. Kentenicha koji je bio uvjeren: „Sveti se Duh najradije spušta tamo gdje pronalazi Mariju“ (sv. Ljudevit Montfortski).
P2: Zagrli nas, draga Majko, nas i sve koje smo ti donijeli u srcu, neka u nama Duh Sveti zapali oganj svoje ljubavi da naša srca budu žarište u kojem ćemo izgarati od ljubavi za tebe, za Savez ljubavi, za Crkvu, za duše i konačno za dragoga Boga. 
SVI: Ljubljena naša Majko, daj da uvijek možemo reći poput tebe „EVO ME“ i tako s tobom biti „JEDNO SRCE U OCU“. Želimo biti plamenovi ognja koje je Duh Sveti zapalio po ocu Kentenichu i mladim srcima u Prasvetištu. 
P3: Pozdravljamo te, draga Majko Marijo, u mjesecu listopadu, mjesecu posvećenom tebi, draga Majko, Kraljice svete krunice, Kraljice srca, Kraljice Novog Saveza. Cijeli mjesec gledamo kao jednu proslavu Saveza ljubavi.
P4: Svaki 18. u mjesecu, a posebno 18. 10. značajni su dani kad slavimo Savez ljubavi koji su o. Kentenich i skupina mladića sklopili s tobom u maloj kapeli sv. Mihaela Arkanđela u Schönstattu.
Pozvao je tebe da se nastaniš u toj maloj kapeli, u Prasvetištu, i da odatle dijeliš milosti: milost duhovnog udomljenja, duševne preobrazbe i apostolske plodnosti.
SVI: Draga naša Triput Divna Majko, stavljamo se pod tvoj Majčinski plašt i zahvaljujemo Trojedinom Bogu što nam te dao za Majku. Predajemo ti, draga Majko, svoje srce sa svime što jesmo i što imamo, što nosimo i podnosimo. Uzmi, draga Majko, sve ono što nas opterećuje i daruj nam svoje slobodno Srce.
P1: Nastojmo ne zaboraviti Savez koji je tada sklopljen: zapečaćen je krvlju, koji su u Prvom svjetskom ratu mladi studenti prolili, ponudivši svoje živote tebi, Marijo, za izgradnju Schönstatta. Na tom temelju i mi živimo svoj Savez ljubavi.
SVI: „Zazivanjem Imena drage Majke Božje obnavljamo predanje i tražimo milost duševnog udomljenja u njezinom Prečistom Srcu.“ (o. J. Kentenich.)
P2: Promatrajući Majku Mariju, Kraljicu Neba, kao savršeni odraz Božje ljepote, vidimo je kao najuzvišeniji ljudski uzor koji vjernici trebaju nasljedovati. Ljubljena, vjerna Majko, partnerice u Savezu ljubavi, kako si divna! Daj da sličimo tvojoj slici, kroz život kročimo sasvim kao Ti. Znamo, da u Nebu uživaš vječnu slavu uz svoga Sina, ali Božje kraljevstvo nije udaljeno od nas. Tvoja je uloga, draga Majko, donijeti Krista u našu svakodnevicu.
SVI: Za sve ti zahvaljujemo, Triput Divna Marijo - kao Kćeri Boga Oca, kao Majci Isusa Krista i kao Zaručnici Duha Svetoga.
P3: Sve što jesam i što imam, prikazujem ti draga Majko kao dar ljubavi. Sve moje misli, riječi i djela, moje radosti, brige i trpljenja.
Vodi me danas po planu vječnoga Oca, da budem vjerno oruđe u tvojim rukama. Učini me sličnom tvome Sinu Isusu, da širim Njegov mir i blagoslov.
SVI: Draga Majko: ništa bez tebe - ništa bez nas!
P4: Ovo je geslo na kojem počiva naša duhovnost. Bez tebe, Majko, ništa ne možemo, ali, također, ti trebaš baš mene, tebe... svakog od nas. Trebaš nas u slozi, zajedništvu, jedinstvu, miru, ljubavi, razumijevanju, apostolatu, u predanju kao svoju djecu koju bezuvjetno ljubi svojom majčinskom ljubavlju.
P1: Radosna srca obnovimo svoj Savez ljubavi s Majkom Triput Divnom  Schönstattskom:
SVI: O, Gospođo moja, o, Majko moja, tebi se sasvim prikazujem. I da pokažem kako sam ti odan posvećujem ti danas svoje oči svoje uši, svoja usta, svoje srce, upravo svega sebe. Kad sam, dakle, sav tvoj, o, dobra Majko, čuvaj me i brani me kao stvar i svojinu svoju! Amen!
NAGOVOR
PJESMA ZA IZLAGANJE PRESVETOG SAKRAMENTA
Svet, svet, svet...
Svećenik ili P1: Ljubljeni naš Gospodine Isuse Kriste, ti si nenadmašan u osvajanju srdaca svojom ljubavlju! Zaljube se u tebe, zbune se tvojom nježnošću. Ne mogu svojih misli odvojiti od tebe. Osvoji i moje srce! Ono te želi ponizno ljubiti. Od sada stavljam svoje probitke, nadu, ljubav, svoju dušu i tijelo-sve- u tvoje ruke.
SVI: Primi me, Gospodine, i čini sa mnom što je tebi volja i ne želim se žaliti kako upravljaš mojim životom. Isuse, klanjam ti se. Isuse, hvalim te. Isuse, zahvaljujem Ti. 
P2: Gospodine i Bože moj, upravljaj sa mnom kako je Tebi drago. Znam da me tvoje ljubljeno Srce oblikuje svakog trenutka za moje dobro. U svemu neka bude tvoja sveta volja. Želim živjeti i umrijeti kao zatočenik tvoje volje. 
SVEĆENIK ili P1: Moj Isuse, ti si moja nada, moje spasenje, moja snaga, moja radost. Ti si moja ljubav! Jedini na koga ću misliti! Isuse, srce koje je sjedinjeno u tvojoj ljubavi ne može živjeti za sebe. Ono postaje tvoje blago. Takvo srce se ne gubi, ono je tek tada istinski ispunjeno.
P2: Gospodine moj i Bože moj! Ti si obećao da ćeš voljeti svakoga tko voli tebe. Da ćeš doći i u njemu načiniti dom zauvijek. Ljubim te Gospodine, ljubim te više od svega na svijetu. Dođi, načini svoj dom u mojoj duši da nikad ne poželim da se odvojim od tebe.
SVEĆENIK ili P1: Dragi Isuse, ljubav te učinila našim zatočenikom. Tvoja te neizmjerna ljubav pokopala u Svetohranište. Dan i noć drži te zatočenim. Krist je u Presvetom Sakramentu, poziva i nas da budemo u sjedinjenju s Njim.
P2: Neka se moja duša hrani tobom u svetoj pričesti. Vodi me k sebi lancima ljubavi.

